cyanic-selkie/wikianc huggingface dataset:
อเล็กซานเดอร์ คาลเดอร์
อนุสรณ์
ในปี ค.ศ. 2003 เป็นเวลาเกือบ 30 หลังจากการเสียชีวิตของคาลเดอร์ งานไม่มีชื่อของคาลเดอร์ขายได้ในราคา 5.2 ล้านเหรียญสหรัฐโดยคริสตีส์
เขตบริหารพิเศษฮ่องกงในพาราลิมปิกฤดูร้อน 2016
ฮ่องกง เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติฮ่องกงเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 24 คนใน 8 ชนิดกีฬา
ขี่ม้า
ด้วยวิธีการจัดสรรรายชื่อการจัดอันดับรายบุคคลของกีฬาขี่ม้าคนพิการ ฮ่องกงได้รับ 2 ที่นั่งเพื่อเข้าแข่งขันที่เมืองริโอ สำหรับนักขี่ม้าที่มีอันดับสูงสุดสองคน โควต้าเหล่านี้ไม่คำนึงถึงอันดับของคลาส
Big Heads Thailand หัวโตสนั่นเมือง
Big Heads Thailand หัวโตสนั่นเมือง เป็นรายการเกมโชว์ลิขสิทธิ์จาก โซนี่ พิคเจอร์ เทเลวิชัน โดย เดอะ วัน เอ็นเตอร์ไพรส์ ได้ซื้อลิขสิทธิ์รายการ บิ๊กเฮด จากประเทศสหราชอาณาจักรเข้ามาจัดทำเป็นเวอร์ชันภาษาไทยร่วมกับ ทีวี ธันเดอร์ มี ศิวัฒน์ โชติชัยชรินทร์ เป็นพิธีกรประจำรายการ ซึ่งถือเป็นครั้งแรกของศิวัฒน์ที่ได้ทำหน้าที่พิธีกรนอกสถานีวิทยุโทรทัศน์สีกองทัพบกช่อง 7 หลังหมดสัญญานักแสดงในสังกัดและผันตัวเป็นนักแสดงอิสระ ออกอากาศทุกวันอาทิตย์เวลา 17.00 น. - 18.00 น. ทาง ช่องวัน ตั้งแต่วันที่ 3 มิถุนายน พ.ศ. 2561 – 19 สิงหาคม พ.ศ. 2561
รูปแบบและกติการายการ
รูปแบบหลักของรายการจะเป็นเกมโชว์ที่ผู้เล่น (ทีมดารานักสืบจะไม่รู้ที่มาและภูมิหลังของคนเหล่านี้) จะได้สวมบทบาทเป็นดาราและเซเลบริตี้ชื่อดังด้วยเอกลักษณ์เด่นที่หัวขนาดยักษ์ที่ทำหน้าที่เป็นหน้ากากปกปิดตัวตน และแข่งขันกับเกมสุดมันส์จำนวนสามด่านเพื่อสะสมคะแนนประจำสัปดาห์เพื่อใช้แข่งขันในสัปดาห์ต่อไป และจะเปิดให้ผู้ชมในห้องส่งโหวตผู้เล่นที่ชื่นชอบ ผู้เล่นที่มีได้คะแนนโหวตสูงสุดจะได้รับสิทธิ์เล่นในรอบ "Celeb Party ปาร์ตี้นี้พี่ขอเปย์" เพื่อเก็บเงินรางวัลสะสมประจำสัปดาห์มูลค่าสูงสุด 150,000 บาท
ในสัปดาห์ที่สองจะเป็นการแข่งขันแบบ Knockout จำนวนสามเกม ผู้เล่นที่แพ้ในแต่ละรอบ จะถูกคัดออกจากการแข่งขัน และจะต้องเปิดเผยตัวจริงต่อหน้าคณะกรรมการ ผู้เล่นที่เหลือเป็นคนสุดท้ายจากรอบ Award Ceremony รางวัลนี้พี่จอง จะได้สิทธิ์เข้าแข่งขันในรอบ Champ of the Champ ส่วนอีกคนจะต้องเปิดเผยจริงต่อหน้าคณะกรรมการต่อไป
ผู้เล่นที่เหลือเป็นคนสุดท้ายในรายการ (ณ เทปออกอากาศวันที่ 26 สิงหาคม พ.ศ. 2561) จะได้รับตำแหน่งเป็นสุดยอด Big Heads ประจำฤดูกาล และจะได้รับรางวัลพิเศษจากทางรายการ
เอเชียนคัพหญิง
เอเชียนคัพ (AFC Women's Asian Cup) เป็นการแข่งขันฟุตบอลหญิงในทวีปเอเชีย จัดโดย สมาพันธ์ฟุตบอลเอเชีย โดย 5 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิง
เตตราไซคลีน
เตตร้าซัยคลิน (Tetracycline) เป็นยาปฏิชีวนะระงับการเจริญเติบโตของเชื้อแบคทีเรีย รักษาโรคติดเชื้อในท่อทางเดินปัสสาวะรักษาลำไส้อักเสบ หลอดลมอักเสบ รักษาโรคบิดมีเชื้อ รักษาแผล ฝี หนอง อาการอักเสบต่าง ๆ เนื่องจากการติดเชื้อ
วิธีใช้
โดยให้รับประทานเป็นช่วงห่างที่เหมาะสม
รหัส
เตตร้าซัยคลิน มีรหัสที่แตกต่างกันมากมายใน ระบบจำแนกประเภทยาตามการรักษาทางกายวิภาคศาสตร์
ประเทศเอริเทรียในโอลิมปิกฤดูร้อน 2020
ประเทศเอริเทรีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอริเทรียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 5 คน เข้าร่วมการแข่งขันใน 2 ชนิดกีฬา
ดอกเตอร์สโตน
ดอกเตอร์สโตน หรือ ดร.สโตน เจ้าแห่งวิทยาศาสตร์กู้คืนอารยธรรมโลก (ドクターストーン (Dokutā Sutōn)) เป็นซีรีส์มังงะญี่ปุ่น เขียนเรื่องโดยริอิจิโระ อินางาคิ วาดภาพโดยโบอิจิ เริ่มลงตีพิมพ์ในนิตยสารโชเน็งจัมป์รายสัปดาห์ ของสำนักพิมพ์ชูเอฉะ ตั้งแต่เดือนมีนาคม พ.ศ. 2560 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 26 เล่ม ได้รับการดัดแปลงเป็นอนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ ออกอากาศตั้งแต่เดือนกรกฎาคมถึงเดือนธันวาคม พ.ศ. 2562 ซีรีส์อนิเมะฤดูกาลที่ 2 เป็นเนื้อเรื่องภาค "Stone Wars" ออกอากาศตั้งแต่เดือนมกราคมถึงมีนาคม พ.ศ. 2564 มีอนิเมะภาคพิเศษ Ryusui เริ่มฉายในเดือนกรกฎาคม พ.ศ. 2565 และฤดูกาลที่ 3 วางแผนจะเริ่มออกอากาศในปี พ.ศ. 2566
ในประเทศไทย ดอกเตอร์สโตนได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มมาแล้ว 23 เล่ม อนิเมะโทรทัศน์มีการเผยแพร่โดยลิขสิทธิ์ถูกต้องผ่านทาง bilibili, iQIYI, Netflix, True ID, Viu และ WeTV
เรื่องย่อ
นักเรียนมัธยมโอกิ ไทจุบอกกับอิชิงามิ เซ็นคูเพื่อนผู้รักวิทยาศาสตร์ว่าตนจะไปสารภาพรักกับโองาวะ ยุสึริฮะเพื่อนร่วมชั้น ไทจุเตรียมการจะสารภาพรักกับยุสึริฮะที่ใต้ต้นการบูรในสนามโรงเรียน แต่ความพยายามของไทจุก็ถูกขัดจังหวะด้วยแสงประหลาดบนท้องฟ้า ไทจุผลักยุสึริฮะไปยังต้นไม้เพื่อปกป้องเธอในขณะที่แสงได้ทำให้พวกเขากลายเป็นหินไปพร้อมกับประชากรมนุษย์ทั้งหมด 3,700 ปีต่อมาหลังการกลายเป็นหิน เซ็นคูและไทจุได้กลับคืนสภาพเดิมจากการกลายเป็นหินมาอยู่ในโลกในยุคที่พวกเขาเรียกว่าโลกยุคหิน เซ็นคูค้นพบว่าการกลายเป็นหินสามารถรักษษาได้วยกรด
ไนตริก และตั้งใจจะฟื้นฟูอารยธรรมขึ้นใหม่พร้อมด้วยความช่วยเหลือจากไทจุ พวกเขาตั้งใจจะคืนสภาพให้ยุสึริฮะเป็นคนแรก แต่เมื่อพวกเขาถูกโจมตีโดยฝูงสิงโตจึงจำเป็นต้องคืนสภาพให้กับชิชิโอะ สึคาสะที่เป็นนักศิลปะการต่อสู้ ก่อนจะคืนสภาพให้ยุสึริฮะได้สำเร็จในภายหลัง ความขัดแย้งทางอุดมคติระหว่างเซ็นคูและสึคาสะทำให้กลุ่มของเซ็นคูก่อตั้งราชอาณาจักรวิทยาศาสตร์ที่หมู่บ้านอิชิกามิเพื่อฟื้นฟูอารยธรรมและค้นหาความลับของการกลายเป็นหิน ส่วนสึคาสะก่อตั้งจักรวรรดิแห่งกำลังเพื่อสร้างโลกใหม่ที่ปราศจากเทคโนโลยีและมีเพียงคนหนุ่มสาวที่ได้รับการคืนสภาพ
หนังสือการ์ตูน
ดอกเตอร์สโตน เขียนเรื่องโดยริอิจิโระ อินางาคิ วาดภาพโดยโบอิจิ ตีพิมพ์ครั้งแรกในในนิตยสารการ์ตูนโชเน็งจัมป์รายสัปดาห์ของสำนักพิมพ์ชูเอฉะ ฉบับที่ 14 เมื่อวันที่ 6 มีนาคม พ.ศ. 2560
ในประเทศไทย ดอกเตอร์สโตนได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มมาแล้ว 17 เล่ม
อนิเมะ
มีการประกาศดัดแปลงการ์ตูน ดอกเตอร์สโตนในรูปแบบอนิเมะโทรทัศน์ ในนิตยสารโชเน็งจัมป์รายสัปดาห์ฉบับที่ 51 เมื่อวันที่ 19 พฤศจิกายน พ.ศ. 2561 อนิเมะโทรทัศน์ผลิตโดยสตูดิโอ ทีเอ็มเอสเอ็นเตอร์เทนเมนต์ โดยชินยะ อีโนะเป็นผู้กำกับ ยูอิจิโนะ คิโดะเป็นผู้เขียนบท และยูโกะ อิวาสะเป็นผู้ออกแบบตัวละคร ทัตสึยะ คาโตะ, ฮิโรอากิ สึสึมิ และยูกิ คาเนซากะรับผิดชอบดนตรีประกอบ อนิเมะเริ่มออกอากาศเมื่อวันที่ 5 กรกฎาคม กรกฎาคม พ.ศ. 2562 ทางช่อง Tokyo MX และช่องอื่น ๆ อนิเมะจะออกอากาศทั้งหมด 24 ตอน เพลงเปิดคือเพลง "Good Morning World!" โดย Burnout Syndromes ส่วนเพลงปิดคือเพลง "LIFE" โดย Rude-α. เพลงเปิดเพลงที่สองคือเพลง "ซังเก็งโชคุ" โดยวง Pelican Fanclub ส่วนเพลงปิดเพลงที่สองคือเพลง "ยูเมะ โนะ โยนะ" โดย Saeki YouthK.
สโมสรฟุตบอลแอเบอร์ดีน
สโมสรฟุตบอลแอเบอร์ดีน (Aberdeen Football Club) เป็นสโมสรฟุตบอลอาชีพของสกอตแลนด์ที่ตั้งอยู่ในแอเบอร์ดีน แข่งขันในสกอตติชพรีเมียร์ชิปและไม่เคยตกชั้นจากลีกสูงสุดของระบบลีกฟุตบอลของสกอตแลนด์เลยตั้งแต่ได้รับเลือกให้ขึ้นสู่ลีกสูงสุดในปี ค.ศ. 1905 แอเบอร์ดีนคว้าแชมป์สกอตติชลีก 4 สมัย สกอตติชคัพ 7 สมัย และสกอตติชลีกคัพ 6 สมัย ยังเป็นสโมสรเดียวในสกอตแลนด์ที่คว้าถ้วยรางวัลสโมสรฟุตบอลยุโรป 2 ถ้วย คือ ยูโรเปียนคัพวินเนอร์สคัพ และยูโรเปียนซูเปอร์คัพ ในปี ค.ศ. 1983
สโมสรฟุตบอลแอเบอร์ดีนก่อตั้งขึ้นในปี ค.ศ. 1903 จากการรวมตัวกันของ 3 สโมสรจากแอเบอร์ดีน สโมสรคว้าถ้วยรางวัลใหญ่ของสกอตแลนด์ภายใต้ผู้จัดการทีม เดฟ ฮัลลิเดย์ ต่อมาในคริสต์ทศวรรษที่ 1980 ภายใต้การคุมทีมของเซอร์อเล็กซ์ เฟอร์กูสัน ได้คว้าแชมป์ลีก 3 สมัย สกอตติชคัพ 4 สมัย และสกอตติชลีกคัพ 1 สมัย ควบคู่ไปกับถ้วยรางวัลสโมสรฟุตบอลยุโรป 2 ถ้วย แอเบอร์ดีนเป็นสโมสรสุดท้ายที่ไม่ใช่ เรนเจอส์ และ เซลติก ที่คว้าแชมป์ลีกในฤดูกาล 1984-85 และยังเป็นสโมสรสุดท้ายในสกอตแลนด์ที่คว้าแชมป์สโมสรฟุตบอลยุโรป สโมสรประสบความสำเร็จน้อยลงตั้งแต่สิ้นสุดยุคทอง การรอคอย 19 ปีสำหรับถ้วยรางวัลสำคัญจบลงด้วยการคว้าแชมป์สกอตติชลีกคัพ 2013-14 ตามมาด้วยรองแชมป์ลีกตามหลังเซลติกในทศวรรษ 2010
แอเบอร์ดีนเล่นที่ Pittodrie Stadium ตั้งแต่เริ่มก่อตั้งสโมสร ปัจจุบันสนามมีความจุ 20,866 ที่นั่งและเป็นสนามฟุตบอลที่มีที่นั่งทั้งหมดและมีหลังคาคลุมทั้งหมดแห่งแรกในสหราชอาณาจักร พิทโทดรียังเป็นสนามฟุตบอลแห่งแรกที่มีพื้นที่ทางเทคนิค ซึ่งคิดค้นโดยผู้เล่นและโค้ชดอนัลด์ โคลแมน
พ.ศ. 1960
พุทธศักราช 1960 ใกล้เคียงกับ
เอเอฟซีคัพ 2561 รอบแบ่งกลุ่ม
รอบแบ่งกลุ่ม ของการแข่งขันเอเอฟซีคัพ 2561 จะลงเล่นตั้งแต่วันที่ 10 กุมภาพันธ์ ถึง 16 พฤษภาคม 2561. มีทีมที่เข้าร่วมการแข่งขันทั้งสิ้น 36 ทีมในรอบแบ่งกลุ่มเพื่อที่จะค้นหา 11 ทีมในการแข่งขัน รอบแพ้คัดออก ของ เอเอฟซีคัพ 2561.
การจับสลาก
<section begin=Draw /> การจับสลากสำหรับรอบแบ่งกลุ่มจะจัดขึ้นในวันที่ 6 ธันวาคม พ.ศ. 2560, 14:00 MYT (UTC+8), ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 36 ทีมได้ถูกจับสลากอยู่ในเก้ากลุ่มจากสี่ทีม: แต่ละสามกลุ่มในโซนตะวันตก (กลุ่ม เอ–ซี) และโซนอาเซียน (กลุ่ม เอฟ–เอช), และกลุ่มละหนึ่งทีมในโซนเอเชียกลาง (กลุ่ม ดี), โซนเอเชียใต้ (กลุ่ม อี), และโซนเอเชียตะวันออก (กลุ่ม ไอ). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=Draw />
รูปแบบการแข่งขัน
<section begin=Format /> ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือน. ทีมด้านล่างนี้ได้ผ่านเข้าสู่ รอบแพ้คัดออก:
ราชวงศ์โจว (แก้ความกำกวม)
ราชวงศ์โจว เป็นชื่อราชวงศ์โบราณของจีนหลายราชวงศ์ โดยมากจะหมายถึงราชวงศ์โจวก่อนคริสตกาล คือ
นอกจากนี้ยังมีราชวงศ์ที่ตั้งขึ้นภายหลังโดยนำชื่อราชวงศ์โจวมาใช้ คือ
ฟัก
ฟัก เป็นพืชผักชนิดหนึ่ง มีลำต้นเป็นเถา ในสกุล Cucurbitaceae มีด้วยกันหลายชนิด เช่น
ฟัก อาจหมายถึง
ทุ่งไหหิน
ทุ่งไหหิน (ທົ່ງໄຫຫິນ) คือ ภูมิประเทศทางโบราณคดี ซึ่งเป็นที่ตั้งของหินใหญ่ (megalith) ที่กระจัดกระจายไปทั่วที่ราบสูงเชียงขวาง แขวงเชียงขวาง ทางเหนือของประเทศลาว ประกอบด้วยหินใหญ่รูปทรงไหนับพัน ปรากฏเป็นกลุ่ม ๆ ตลอดแนวเขาและอยู่ล้อมรอบหุบเขาสูง
ที่ราบสูงเชียงขวาง ตั้งอยู่บริเวณเหนือสุดของเทือกเขาอันนัมอันเป็นเทือกเขาหลักในอินโดจีน โดยมีการค้นพบทุ่งไหหินเบื้องต้นในช่วง ค.ศ. 1930 ซึ่งกล่าวถึงไหหินที่สัมพันธ์กับพิธีกรรมเกี่ยวกับงานศพในยุคก่อนประวัติศาสตร์ จากนั้นได้มีการขุดค้นโดยนักโบราณคดีชาวลาวและชาวญี่ปุ่น และมีการค้นพบวัตถุเกี่ยวกับงานศพและเครื่องเคลือบรอบ ๆ ไหหิน วัตถุเหล่านั้นถูกกำหนดให้อยู่ในช่วงสมัยยุคเหล็ก (Iron Age) และกลายเป็นหนึ่งในแหล่งโบราณคดีทางประวัติศาสตร์ที่น่าสนใจและสำคัญที่สุดแห่งหนึ่งในการศึกษายุคสมัยก่อนประวัติศาสตร์ในเอเชียตะวันออกเฉียงใต้ แหล่งโบราณคดีทุ่งไหหินบ่งบอกถึงความสัมพันธ์ระหว่างสังคมที่ซับซ้อนมากขึ้นและโครงสร้างหินใหญ่ ที่อยู่ในชุมชนยุคเหล็กในเอเชียตะวันออกเฉียงใต้
รัฐบาลลาวกำลังผลักดันให้องค์การยูเนสโกจดทะเบียนทุ่งไหหินในแขวงเชียงขวางเป็นแหล่งมรดกโลกแห่งหนึ่งเคียงคู่กับเมืองหลวงพระบาง แขวงเชียงขวางเป็นพื้นที่ทางโบราณคดีสำคัญของลาว เพราะมีพื้นที่ราบหลายแห่งเต็มไปด้วยไหหินอายุระหว่าง 2,500–3,000 ปี จำนวนหลายพันชิ้นที่ยังคงสภาพสมบูรณ์ และมีขนาดใหญ่โต
ตำนานและประวัติศาสตร์ท้องถิ่น
เรื่องราวและตำนานของลาวได้เล่าสืบกันมาว่า ครั้งหนึ่งมีการต่อสู้ของยักษ์ซึ่งอาศัยในดินแดนแห่งนี้ ในตำนานท้องถิ่นบอกเล่าถึงกษัตริย์โบราณนามว่า "ขุนเจือง" ซึ่งเข้าปราบปรามยักษ์และต่อสู้กันอย่างยาวนาน ในที่สุดก็สามารถพิชิตศัตรูของเขาได้
กษัตริย์สั่งให้สร้างไหเพื่อชงเหล้าลาวและเพื่อเฉลิมฉลองชัยชนะ ไหถูกหล่อแบบขึ้นมาโดยใช้วัสดุธรรมชาติ เช่น ดินเหนียว ทราย น้ำตาล และซากพืชซากสัตว์ในรูปแบบหินผสม เป็นต้น โดยสันนิษฐานว่าถ้ำที่ 1 ในบริเวณทุ่งไหหินคือเตาเผา และไหหินยักษ์ถูกเผาที่นี่ ซึ่งจริง ๆ แล้วอาจจะไม่ได้ทำมาจากหิน ข้ออธิบายอื่น ๆ กล่าวไว้ว่าไหสร้างขึ้นเพื่อเก็บน้ำฝนในฤดูมรสุม โดยใช้สำหรับกองคาราวานซึ่งอาจไม่สามารถหาน้ำได้ระหว่างการเดินทาง
ข้อสันนิษฐาน
ปัจจุบันมีข้อสันนิษฐานกำเนิดทุ่งไหหิน 3 ประการ คือ
แหล่งท่องเที่ยว
กลุ่มที่หนึ่ง เป็นทุ่งไหหินที่ใหญ่และมีมากที่สุด อยู่ห่างจากเมืองโพนสวรรค์ ทางทิศตะวันออกเฉียงใต้ประมาณ 7.5 กิโลเมตร ไปทางเมืองคูน เมืองหลวงเก่า มีจำนวนไหประมาณ 200 ไห และมีขนาดใหญ่กว่าในกลุ่มอื่น ๆ
ถัดมาทางด้านซ้ายมือของทุ่งไหหินจะพบถ้ำแห่งหนึ่งมีแสงแดดสาดส่องลงมา ภายในถ้ำมีลักษณะเป็นปล่องมีความสูงประมาณ 60 เมตร ลักษณะภายในถ้ำไม่ลึกมากนัก สามารถบรรจุคนได้ 50 - 60 คน ถ้ำแห่งนี้เคยใช้เป็นที่หลบภัยสงครามของชาวเมืองเชียงขวางยามเมื่อเครื่องบินมาทิ้งระเบิด พร้อมกับใช้เป็นคลังเก็บอาวุธและเชื้อเพลิงเมื่อสงครามอินโดจีนที่ผ่านมา บริเวณโดยรอบทุ่งไหหินบนจุดชมวิวจะพบร่องรอยการขุดสนามเพลาะเป็นแนวยาวเพื่อป้องกันการโจมตีทางอากาศ และหลุมระเบิดขนาดใหญ่หลายหลุม ตลอดจนร่องรอยที่ไหหินแตกกระจายอันเป็นผลมาจากฝูงเครื่องบิน บี 52 ของอเมริกา
กลุ่มที่สอง อยู่ห่างจากเมืองไปทางใต้ 25 กิโลเมตร มีไหหินที่นี่เพียง 90 ไห ไหหิน
กลุ่มที่สาม อยู่ห่างจากกลุ่มที่สองไปทางใต้ 10 กิโลเมตร (35 กิโลเมตร จากโพนสวรรค์) กลุ่มนี้มีหินทั้งสิ้น 150 ไห
เปรูจา
เปรูจา (Perugia ; ) เป็นเมืองหลักของแคว้นอุมเบรียและจังหวัดเปรูจา ประเทศอิตาลี มีแม่น้ำไทเบอร์ไหลผ่านเมือง
พระพินิจชนคดี (พินิจ อินทรทูต)
พลตำรวจเอก พระพินิจชนคดี มีชื่อจริงว่า พินิจ อินทรทูต (ชื่อเดิม: เซ่ง อินทรทูต) เป็นตำรวจชาวไทย เคยดำรงตำแหน่งรองอธิบดีกรมตำรวจ ผู้บัญชาการตำรวจนครบาล อดีตจเรตำรวจ และรักษาการผู้บัญชาการตำรวจสอบสวนกลาง เป็นหนึ่งในผู้ร่วมก่อตั้งธนาคารกรุงเทพฯ พาณิชยการ เมื่อ พ.ศ. 2487 ดำรงตำแหน่งประธานกรรมการของธนาคารคนที่2 เมื่อปี พ.ศ. 2492 และเป็นหนึ่งในผู้ร่วมก่อตั้งบริษัท เสริมสุข จำกัด โดยมีตำแหน่งเป็นประธานบริษัท ซึ่งนำเข้าเครื่องดื่มประเภทน้ำอัดลมโคล่ายี่ห้อ เป๊ปซี่ เข้ามาจำหน่ายในประเทศไทย ในปี พ.ศ. 2496 และประธานกรรมการสอบสวนการสวรรคตของพระบาทสมเด็จพระปรเมนทรมหาอานันทมหิดลหลังรัฐประหารในประเทศไทย พ.ศ. 2490 ซึ่งสุดท้ายศาลมีคำพิพากษาประหารชีวิตทหารมหาดเล็ก 3 คน
เปรูจา
เมืองตั้งอยู่ราว 164 km ทางทิศเหนือของกรุงโรม และ 148 km ทางทิศตะวันออกเฉียงใต้ของเมืองฟลอเรนซ์ เมืองพื้นที่ครอบคลุมบริเวณยอดเขาสูงและหุบเขา
ประวัติศาสตร์ของเมืองเปรูจาสามารถย้อนกลับไปได้ถึงยุคอีทรัสคัน ถือเป็นหนึ่งเมืองสำคัญของอีทรัสคัน
เมืองยังเป็นที่รู้จักในฐานะเมืองมหาวิทยาลัย มีมหาวิทยาลัยเปรูจา ก่อตั้งปี ค.ศ. 1308 มีนักศึกษาราว 34,000 คน มีมหาวิทยาลัยสำหรับชาวต่างชาติเปรูจา (University for Foreigners Perugia) มีนักศึกษา 5,000 คน และยังมีวิทยาลัยเล็ก ๆ อย่างสถาบันการศึกษาวิจิตรศิลป์ "ปีเอโตร วันนุชชี" (Accademia di Belle Arti "Pietro Vannucci") เป็นต้น
เปรูจายังเป็นที่รู้จักในฐานะศูนย์กลางวัฒนธรรมและศิลปะของอิตาลี ยังมีการจัดเทศกาลและงานประจำปีหลายงาน อาทิ เทศกาลยูโรชอกโกแลต (จัดตุลาคม), เทศกาลแจ๊ซอุมเบรีย (จัดกรกฎาคม) และเทศกาลวารสารศาสตร์นานาชาติ (เดือนเมษายน)
จิตรกรชื่อดัง ปีเอโตร เปรูจีโน เป็นชาวซิตตาเดลลาปีเอเว ใกล้กับเมืองเปรูจา เขาเป็นผู้เขียนงาน Sala del Cambio เป็นชุดเฟรสโก โดยภาพจำนวน 8 ภาพสามารถหาชมได้ที่หอศิลป์แห่งชาติอุมเบรีย
อุทยานประวัติศาสตร์พิมาย
อุทยานประวัติศาสตร์พิมาย เป็นปราสาทหินทรงขอมโบราณแบบบาปวน ตั้งอยู่ในอำเภอพิมาย จังหวัดนครราชสีมา ประกอบด้วยปราสาทหินในสมัยอาณาจักรขอมที่ใหญ่โตและงดงาม สร้างขึ้นในสมัยพระเจ้าสุริยวรมันที่ 1 ราวพุทธศตวรรษที่ 16 เพื่อใช้เป็นเทวสถานของศาสนาพราหมณ์ และเปลี่ยนเป็นพุทธศาสนานิกายมหายาน ในเวลาต่อมา
ปราสาทหินพิมาย สร้างขึ้นตามความเชื่อเกี่ยวกับสวรรค์ และโลกมนุษย์ ลักษณะผังของปราสาทหินพิมายนั้นสร้างขึ้นคล้ายเขาพระสุเมรุ มีองค์ปราสาทประธาน ซึ่งอยู่ใจกลางของเทวสถาน เป็นเสมือนทางเชื่อมระหว่างโลกกับสวรรค์ ปราสาทหินพิมาย เป็นปราสาทหินที่มีขนาดใหญ่ที่สุดในประเทศไทย เป็นหนึ่งในสถานที่ท่องเที่ยวสำคัญที่สุดแห่งหนึ่งในอำเภอพิมาย และจังหวัดนครราชสีมา
ประวัติปราสาทพิมาย
เมืองพิมายเป็นเมืองที่สร้างตามแบบแผนของศิลปะเขมร มีลักษณะเป็นเวียงสี่เหลี่ยม ชื่อ พิมาย น่าจะมาจากคำว่า วิมาย หรือ วิมายปุระ ที่ปรากฏในจารึกภาษาเขมรบนแผ่นหินตรงกรอบประตูระเบียงคดด้านหน้าของปราสาท จากหลักฐานศิลาจารึกและศิลปะสร้างบ่งบอกว่า ปราสาทหินพิมายคงเริ่มสร้างขึ้นสมัยพระเจ้าสุริยวรมันที่ 1 ราวพุทธศตวรรษที่ 16 ในฐานะเทวสถานของศาสนาพราหมณ์ รูปแบบของศิลปะเป็นแบบบาปวนผสมผสานกับศิลปะแบบนครวัด ซึ่งหมายถึงปราสาทนี้ได้ถูกดัดแปลงมาเป็นสถานที่ทางศาสนาพุทธในสมัยพระเจ้าชัยวรมันที่ 7
พระพินิจชนคดี (พินิจ อินทรทูต)
พระพินิจชนคดีสมรสกับหม่อมหลวงอรุณ สนิทวงศ์ เป็นต้นสกุล"อินทรทูต"ซึ่งเป็นตระกูลชาวไทยเชื้อสายจีน ภายหลังเมื่อหม่อมหลวงอรุณ ถึงแก่อนิจกรรมแล้วจึงได้มาสมรสกับ หม่อมราชวงศ์บุญรับ ปราโมช พี่สาวของหม่อมราชวงศ์เสนีย์ ปราโมช และหม่อมราชวงศ์คึกฤทธิ์ ปราโมช
อุทยานประวัติศาสตร์พิมาย
ประวัติปราสาทพิมาย
เมื่ออิทธิพลของวัฒนธรรมขอมเริ่มเสื่อมลงหลังรัชสมัยของพระเจ้าชัยวรมันที่ 7 และมีการสถาปนาอาณาจักรสุโขทัยในเวลาต่อมา เมืองพิมายคงจะหมดความสำคัญลง และหายไปในที่สุด เนื่องจากไม่ปรากฏหลักฐานเกี่ยวกับเมืองพิมายเลยในสมัยสุโขทัย
พระพินิจชนคดี (พินิจ อินทรทูต)
กรณีสวรรคตของรัชกาลที่ 8
หลังรัฐประหาร 8 พฤศจิกายน 2490 รัฐบาลใหม่ได้เรียกเอาพระพินิจชนคดี ซึ่งขณะนั้นเป็นนายตำรวจนอกราชการแล้วกลับมารับราชการ ทำหน้าที่เป็นประธานกรรมการสอบสวนการสวรรคตของรัชกาลที่ 8 เขาถูกกล่าวหาว่าเป็นผู้จ้างพยานเท็จเพื่อปรักปรำปรีดี พนมยงค์
อุทยานประวัติศาสตร์พิมาย
ที่ตั้งปราสาทพิมาย
ตัวอุทยานตั้งอยู่ฟากทิศตะวันออกของแม่น้ำมูล และอยู่ในจังหวัด นครราชสีมา อ.พิมาย บนพื้นที่ 115 ไร่ วางแผนเป็นรูปสี่เหลี่ยมผืนผ้า กว้าง 565 เมตร ยาว 1,030 เมตร ลักษณะพิเศษของปราสาทหินพิมาย คือ ปราสาทหินแห่งนี้สร้างหันหน้าไปทางทิศใต้ ต่างจากปราสาทหินอื่น ๆ ที่มักหันไปทางทิศตะวันออก สันนิษฐานว่าเพื่อให้หันรับกับเส้นทางตัดมาจากเมือง พระนคร เมืองหลวงในสมัยนั้นของอาณาจักรขะแมร์ ซึ่งเข้ามาสู่เมืองพิมายทางทิศใต้
พลับพลา
ตั้งอยู่บริเวณด้านหน้ากำแพงชั้นนอก ด้านซ้ายมือของทางเดินเข้าสู่ตัวปราสาท เป็นอาคารรูปสี่เหลี่ยมผืนผ้า เดิมเรียกกันว่า "คลังเงิน" จากตำแหน่งที่ตั้งสันนิษฐานว่าคงเป็นที่พักเตรียมพระองค์สำหรับกษัตริย์ หรือเจ้านายชั้นสูงที่เสด็จมาประกอบพิธีกรรมทางศาสนา รวมทั้งเป็นสถานที่พักจัดขบวนสิ่งของถวายต่าง ๆ จากการขุดแต่งบริเวณนี้เมื่อปี พ.ศ. 2511 ได้พบโบราณวัตถุจำนวนมาก มีทั้งรูปเคารพ เครื่องประดับ และเหรียญสำริด เป็นเหตุให้เรียกกันว่า "คลังเงิน"
ซุ้มประตูและกำแพงแก้ว
ซุ้มประตูหรือโคปุระ ตั้งอยู่กึ่งกลางของแนวกำแพงแก้ว อยุ่ในแนวตรงกันหมดทั้ง 4 ด้าน คือ ทิศเหนือ-ใต้ อยู่ตรงกึ่งกลางของกำแพง ทิศตะวันออก-ตะวันตกค่อนไปทางเหนือเล็กน้อย ผังโดยรอบของซุ้มประตูจะมีลักษณะเป็นรูปกากบาท จากกำแพงแก้วเข้ามาด้านในเชื่อกันว่าเป็นดินแดนของโลกสวรรค์ อันเป็นที่อยู่ของเทพเจ้า
ชาลาทางเดิน
ก่อสร้างด้วยหินทราย เชื่อมต่อระหว่างซุ้มประตูด้านทิศใต้ของระเบียงคดที่ล้อมรอบปราสาทประธาน โดยทำทางเดินยกพื้นสูงประมาณ 1 เมตร แบ่งเป็น 3 ช่องทางเดิน ผังทำเป็นรูปกากบาท จากการบูรณะพบเศษกระเบื้องมุงหลังคาและบราลีดินเผาจำนวนมาก สันนิษฐานว่าเดิมคงเป็นระเบียงโปร่ง หลังคามุงกระเบื้อง รองรับด้วยเสาไม้
ซุ้มประตูและระเบียงคด
เป็นอาคารก่อด้วยหินทรายยกพื้นสูง อยู่ล้อมรอบปราสาทประธาน ระเบียงคดมีลักษณะคล้ายกำแพงแก้วทั้ง 4 ด้าน โดยมีตำแหน่งที่ตั้งตรงกับแนวของประตูเมือง และประตูทางเข้าปราสาทประธาน ปรากฏหลักฐานสำคัญที่ซุ้มประตูด้านทิศใต้ บริเวณกรอบประตูพบจารึกภาษาเขมร อักษรขอมโบราณ ระบุศักราชตรงกับ พ.ศ. 1651–1655 กล่าวถึงการสร้างรูปเคารพ การสร้างเมือง ตลอดจนปรากฏพระนามของขุนนางชั้นสูง และพระนามมหากษัตริย์คือ พระเจ้าธรณินทรวรมันที่1
ปราสาทประธาน
เป็นส่วนสำคัญที่สุดของปราสาทหินพิมาย เป็นปราสาทองค์ใหญ่ สร้างขึ้นราวพุทธศตวรรษที่ 16–17 ก่อสร้างด้วยศิลาทรายสีขาวหันหน้าไปทางทิศใต้ ซึ่งแตกต่างจากศาสนสถานแบบขอมในที่อื่น ๆ ซึ่งมักจะหันหน้าไปทางทิศตะวันออก ปราสาทประธานประกอบด้วยส่วนสำคัญ 2 ส่วนคือ มณฑป และ เรือนธาตุ มีการจำหลักลวดลายประดับตามส่วนต่าง ๆ เช่น หน้าบัน ทับหลัง มักจำหลักเป็นภาพเล่าเรื่องรามเกียรติ์และเรื่องราวทางพุทธศาสนา ยกเว้นทางด้านทิศใต้ จำหลักเป็นภาพศิวนาฏราช ภายในเรือนธาตุเป็นส่วนสำคัญที่สุดเรียกว่า ห้องครรภคฤหะ เป็นที่ประดิษฐานรูปเคารพสำคัญ พื้นห้องตรงมุมด้านทิศตะวันออกเฉียงเหนือมีร่องน้ำมนต์ต่อลอดผ่านพื้นห้องออกไปทางด้านนอก เรียกว่า ท่อโสมสูตร
ปรางค์หินแดง
สร้างขึ้นราวปลายพุทธศตวรรษที่ 17 ตั้งอยู่ทางด้านขวาของปรางค์ประธาน มีมุขยื่นออกไปทั้ง 4 ทิศ เหนือกรอบประตูทางเข้าด้านทิศเหนือ มีทับหลังหินทรายจำหลักภาพเล่าเรื่องมหากาพย์มหาภารตะ ตอนอรชุนล่าหมูป่า ส่วนกรอบประตูด้านอื่นคงเหลือร่องรอยเฉพาะเสาประดับกรอบประตูศิลปะแบบเขมรประดับอยู่
หอพราหมณ์
เป็นอาคารก่อด้วยหินทรายและศิลาแลง ตั้งอยู่บนฐานเดียวกันกับปรางค์หินแดง ในปี พ.ศ. 2493 ได้ค้นพบศิวลึงค์ สลักด้วยหินทรายจำนวน 7 ชิ้นอยู่ภายในหอพราหมณ์ เชื่อกันว่าอาคารหลังนี้คงเป็นสถานที่ประกอบพิธีทางศาสนาพราหมณ์ แต่จากรูปแบบและตำแหน่งที่ตั้งเดิมคงเป็นที่ตั้งของบรรณาลัยมากกว่า
ปรางค์พรหมทัต
ลักษณะของปรางค์องค์นี้ สร้างด้วยศิลาแลงตั้งอยู่ด้านหน้าของ สันนิษฐานว่าเป็นรูปจำลองของพระเจ้าชัยวรมันที่ 7 ชาวบ้านเรียกว่า ท้าวพรหมทัต ส่วนอีกรูปเป็นรูปสตรีนั่งคุกเข่าสลักด้วยหินทราย ส่วนศีรษะและแขนหักหายไป เชื่อกันว่าเป็นรูปของพระนางชัยราชเทวีมเหสี ชาวบ้านเรียกตามนิยายพื้นบ้านว่า นางอรพิม ปัจจุบันประติมากรรมทั้ง 2 ชิ้นนี้จัดแสดงอยู่ในพิพิธภัณฑ์สถานแห่งชาติพิมาย
บรรณาลัย
ตั้งอยู่บริเวณลานชั้นนอก ระหว่างกำแพงแก้วและซุ้มประตูระเบียงคด ด้านทิศตะวันตกเป็นอาคาร 2 หลังขนาดเดียวกัน ผังอาคารเป็นรูปสี่เหลี่ยมผืนผ้ายกพื้นสูง ก่อด้วยหินทรายกั้นเป็นห้องยาวตลอดแนว พบร่องรอยหลุมเสารูปสี่เหลี่ยมจัตุรัส เดิมคงเป็นหลังคาเครื่องไม้มุงกระเบื้อง เชื่อกันว่าบรรณาลัยคือสถานที่เก็บรักษาคัมภีร์อันศักดิ์สิทธิ์ทางศาสนา
ฟักทอง
ฟักทอง เป็นพืชชนิดหนึ่ง ใช้ทำได้ทั้งอาหารคาว ของหวาน และเป็นอาหารว่างได้ด้วย ปกติฟักทองเมื่อแก่จัดจะมีสีเหลืองอมส้ม เป็นพืชมีเถา ปลูกได้ทั่วไปทั้งในเขตร้อนและเขตหนาว ในทางพฤกษศาสตร์ จัดอยู่ในสกุล Cucurbita วงศ์ Cucurbitaceae เป็นพืชที่มีถิ่นกำเนิดในทวีปอเมริกา และแพร่กระจายไปทั่วโลก
ประวัติ
โดยทั่วไปเชื่อว่าตระกูลสควอชมีจุดกำเนิดในอเมริกากลาง  แล้วแพร่กระจายไปทั่วโลกภายหลัง ฟักทองเข้าสู่ญี่ปุ่นโดยพ่อค้าชาวโปรตุเกสเมื่อราว พ.ศ. 2083 โดยนำมาจากกัมพูชา ชื่อภาษาโปรตุเกสของสควอชคือ  Cambodia abóbora (カンボジャ・アボボラ) และย่อลงในภาษาญี่ปุ่นเหลือเพียง kabocha บางบริเวณในญี่ปุ่นย่อเป็น "bobora" มีความหวานน้อย
ลักษณะทางพฤกษศาสตร์
ฟักทองเป็นไม้เถาเลื้อยไปตามดิน มีมือสำหรับยึดเกาะ ลำต้นอวบน้ำ ใบเดี่ยวรูปห้าเหลี่ยม มีขนทั้งสองด้าน ดอกสีเหลืองรูปกระดิ่ง ผลฟักทองมีด้วยกันหลายลักษณะ บางครั้งเป็นผลเกือบกลมก็มี แต่โดยทั่วไปเป็นรูปทรงกลมแป้น ผิวขรุขระเล็กน้อย เมื่อยังดิบเนื้อค่อนข้างแข็ง
ฟักทองแบ่งเป็นตระกูลหลักสองตระกูลคือ ตระกูลฟักทองอเมริกัน (pumpkin) ขนาดผลใหญ่ เนื้อยุ่ย กับตระกูลสควอช (Squash) ได้แก่ฟักทองไทยและฟักทองญี่ปุ่น เปลือกแข็ง เนื้อแน่น ฟักทองไทยมีหลายสายพันธุ์ เช่น คางคกดำ คางคกลาย ศรีเมือง ข้องปลา สีส้ม รูปร่างกลมแป้น ผิวขรุขระเล็กน้อย ดิบเปลือกสีเขียวเข้ม เมื่อสุกจึงเป็นสีเหลืองอมส้ม ฟักทองญี่ปุ่น หรือกะโบะชะ (Kabocha) อยู่ในตระกูลสควอช (Squash) เช่นเดียวกับฟักทองไทย ผลเป็นทรงกลมขนาดเล็ก เนื้อแน่น รสหวานมัน
ฟักทองนำมาปรุงอาหารได้หลายชนิด เช่น พายฟักทอง ซุปฟักทอง เทมปุระ แกง กินกับน้ำพริก น้ำฟักทองคั้นสด ฟักทองผัดไข่ มีฤทธิ์ลดน้ำตาลในเลือด เมล็ดฟักทองมีสารคิวเคอร์บิทีน ช่วยขับพยาธิตัวตืด ใช้เป็นอาหารว่าง น้ำมันจากเมล็ดฟักทองนิยมใช้ปรุงอาหารในยุโรปตะวันออกและตะวันออกกลาง ยอดฟักทองใช้รับประทานเป็นฝัก รากฟักทองนำมาต้มดื่มช่วยถอนพิษจากแมลงกัดต่อย
ฟักทองมีกากใยสูง อุดมด้วยวิตามินเอและสารต่อต้านการผสมกับออกซิเจนกับเกลือแร่ และมี “กรดโพรไพโอนิก” กรดนี้ทำให้เซลล์มะเร็งให้อ่อนแอลง ในเนื้อฟักทองมีแคโรทีนและแป้ง ใช้แต่งสีขนมเช่น ขนมฟักทอง ลูกชุบ โดยนำเนื้อนึ่งสุกมายีกับแป้งหรือถั่วกวน
ประโยชน์และการใช้
ฟักทองถือเป็นพืชในตระกูลมะระ ชนิดไม้เถาขนาดใหญ่ ผิวผลขณะยังอ่อนมีสีเขียว เมื่อแก่จะแล้วจะมีสีเขียวสลับเหลือง ผิวไม่เรียบขรุขระเปลือกมีลักษณะแข็งเนื้อในสีเหลือง มีเส้นใยอยู่ภายในเป็นสีเหลืองนิ่มพร้อมกับเมล็ดสีขาวแบนๆ ติดอยู่ ประโยชน์ของฟักทองนั้นมีมากมาย สามารถนำมาใช้กินบำรุงร่างกายและรักษาโรคได้ดี
สโมสรฟุตบอลทวีวัฒนา สมุทรสาคร ยูไนเต็ด
สโมสรฟุตบอลทวีวัฒนา สมุทรสาคร ยูไนเต็ด หรือเดิมคือ สโมสรฟุตบอล สพล. สมุทรสาคร ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลบางหญ้าแพรก อำเภอเมืองสมุทรสาคร จังหวัดสมุทรสาคร ปัจจุบันลงแข่งขันในระดับไทยลีก 3 โซนภาคตะวันตก โดยเป็นสโมสรจากสถาบันการพลศึกษา วิทยาเขตสมุทรสาคร
ฟุตบอลถ้วยพระราชทาน ง.
สถาบันการพลศึกษา วิทยาเขตสมุทรสาคร เริ่มส่งทีมฟุตบอลเข้าแข่งขันในรายการระดับสมัครเล่นอย่างฟุตบอลชิงถ้วยพระราชทานประเภท ง. โดยเข้าร่วมการแข่งขันเป็นครั้งแรกในฟุตบอลถ้วยพระราชทาน ง 2551/52 ซึ่งสโมสรผ่านเข้าถึงรอบที่ 3
ในการแข่งขันถ้วย ง. ประจำปี 2555 รอบ 16 ทีมสุดท้าย ที่แข่งขันแบบน็อคเอาท์ เพื่อจะหา 8 สโมสรเลื่อนชั้นขึ้นไปเล่นในฟุตบอลชิงถ้วยพระราชทานประเภท ค. สโมสรสามารถเอาชนะการดวลจุดโทษ โรงเรียนพัทยา 9 (วัดโพธิสัมพันธ์) ไปได้หลังจากเสมอกันในเวลาปกติ 3–3 ทำให้ผ่านเข้ารอบ 8 ทีมสุดท้ายพร้อมกับคว้าสิทธิเลื่อนชั้นขึ้นไปเล่นในถ้วย ค. ก่อนที่ในรอบ 8 ทีมสุดท้ายจะแพ้การดวลจุดโทษให้กับ เทศบาลตำบลเขาบายศรี จันทบุรี หลังจากเสมอกันในเวลาปกติ 1–1
ฟุตบอลถ้วยพระราชทาน ค.
ในการแข่งขันฟุตบอลถ้วยพระราชทาน ประเภท ค. ประจำปี 2556 สโมสรไม่ประสบความสำเร็จเมื่อตกรอบ 16 ทีมสุดท้าย ก่อนที่ในปีต่อมาสโมสรจะผ่านเข้าไปถึงรอบรองชนะเลิศ แม้จะแพ้ต่อ สโมสรฟุตบอลกรมชลประทาน ไป 0–4 ในรอบรองชนะเลิศ แต่ก็เพียงพอที่จะได้สิทธิเลื่อนชั้นขึ้นไปเล่นในฟุตบอลถ้วยพระราชทาน ประเภท ข.
ฟุตบอลถ้วยพระราชทาน ข.
ปี 2558 สโมสรลงแข่งขันฟุตบอลชิงถ้วยพระราชทาน ประเภท ข. เป็นปีแรก และสร้างผลงานได้อย่างโดดเด่น โดยในรอบรองชนะเลิศสามารถเอาชนะ สโมสรฟุตบอลเทศบาลเมืองเสนา ไปได้ 2–0 และเข้าสู่รอบชิงชนะเลิศได้สำเร็จ ไปรอพบคู่ชนะระหว่าง โรงเรียนจ่าอากาศ และ สมาคมศิษย์เก่าโรงเรียนปากช่อง ต่อมาคณะกรรมการจัดการแข่งขันได้ตรวจสอบพบว่า โรงเรียนจ่าอากาศ และ สมาคมศิษย์เก่าโรงเรียนปากช่อง ได้ใช้ผู้เล่นผิดคุณสมบัติลงแข่งขัน จึงลงโทษปรับตกรอบรองชนะเลิศทั้งคู่ โดยให้สถาบันการพลศึกษา วิทยาเขตสมุทรสาคร คว้าแชมป์ไปครอง โดยไม่ต้องแข่งขันนัดชิงชนะเลิศ และให้สโมสรฟุตบอลเทศบาลเมืองเสนา ที่แพ้ในรอบรองชนะเลิศ เลื่อนชั้นขึ้นไปเล่นในลีกภูมิภาค ดิวิชัน 2 อีก 1 ทีม
ลีกภูมิภาค ดิวิชัน 2
หลังจากคว้าแชมป์ฟุตบอลถ้วยพระราชทาน ประเภท ข. ประจำปี 2558 และได้เลื่อนชั้นขึ้นมาเล่นในลีกภูมิภาค ดิวิชัน 2 เป็นครั้งแรกใน ฤดูกาล 2559 สโมสรได้จดทะเบียนเป็นนิติบุคคล และใช้ชื่อในการลงแข่งขันว่า '''สพล. สมุทรสาคร ยูไนเต็ด''' โดยได้เช่าสนามกีฬากลางจังหวัดสมุทรสงคราม เป็นสนามเหย้าชั่วคราวในขณะที่ยังปรับปรุงสนามกีฬาของสถาบันการพลศึกษา วิทยาเขตสมุทรสาคร ไม่แล้วเสร็จ
สโมสรลงแข่งขันในลีกอย่างเป็นทางการเป็นนัดแรกเมื่อวันที่ 19 มีนาคม 2559 ในลีกภูมิภาค ดิวิชัน 2 นัดที่แพ้สโมสรฟุตบอลสีหมอกไป 3–0 ที่สนามโรงเรียนกีฬาจังหวัดสุพรรณบุรี และพบกับชัยชนะในลีกเป็นครั้งแรกเมื่อวันที่ 26 มีนาคม 2559 ในนัดที่บุกไปชนะ เมืองกาญจน์ ยูไนเต็ด 0–2 ที่สนามกีฬากลางจังหวัดกาญจนบุรี โดย ทอกเบ มาร์แซล กองหน้าชาวไอวอรี่ โคสต์ได้รับการบันทึกว่าเป็นนักฟุตบอลคนแรกที่ยิงประตูให้กับสโมสรได้ในระดับลีกอาชีพ โดยในฤดูกาลแรก สโมสรต้องดิ้นรนหนีการตกชั้น และจบฤดูกาลด้วยอันดับ 11 ในโซนภาคตะวันตก ซึ่งเป็นอันดับรองสุดท้ายและรอดพ้นจากการตกชั้นอย่างหวุดหวิด
คิงกิโดราห์
คิงกิโดราห์ (King Ghidorah; キングギドラ; Kingu Gidora) เป็นสัตว์ประหลาดหรือไคจูตัวหนึ่งที่ปรากฏกายในภาพยนตร์ซีรีส์ก็อตซิลลา คิงกิโดราห์มีชื่อเรียกอย่างสั้น ๆ ในประเทศแถบตะวันตกว่า กิดราห์ (Ghidrah) นอกจากนี้แล้วยังมีอีกชื่อเรียกหนึ่งว่า มอนสเตอร์ซีโร (Monster Zero)
คิงกิโดราห์ เป็นมังกรประเภทมังกรยุโรป มีจุดเด่น คือ มีสามหัว มีปีกคล้ายค้างคาวขนาดใหญ่ มีเกล็ดตามลำตัวสีทอง มีขาสองขา ไม่มีขาหน้าคล้ายไวเวิร์น มีหางสองหาง จัดเป็นคู่ปรับตัวฉกาจตัวหนึ่งของก็อตซิลลา กำเนิดมาจากมนุษย์ดาวคิระส่งมายังโลกมนุษย์เพื่อทำลายล้างโลก แต่ก็ถูกขัดขวางโดยก็อตซิลลา ในภาพยนตร์เรื่อง Ghidorah, the Three-Headed Monster ในปี ค.ศ. 1964 โดยโตโฮ และปรากฏตัวตามมาอีกหลายภาคตั้งแต่ยุคโชวะ จนถึงยุคเฮเซ รวมถึงการเป็นไซบอร์กหรือหุ่นยนต์ใน Godzilla vs. King Ghidorah ในปี ค.ศ. 1991
คิงกิโดราห์ บินด้วยความเร็ว 3 มัค มีอาวุธที่ร้ายกาจคือ ลำแสงที่ปล่อยจากปาก, ปีกที่กระพือสร้างพายุ รวมถึงลำคอที่ยาวใช้รัดลำตัวคู่ต่อสู้
ในตอนแรกที่คิงกิโดราห์ถูกปล่อยสู่สาธารณะ ได้ถูกวิจารณ์ว่าเป็นการออกแบบโดยมีที่มาจากความหวาดกลัวการคุกคามโดยอาวุธนิวเคลียร์จากจีน แต่ทว่า ผู้กำกับ อิชิโระ ฮนดะ ได้ปฏิเสธและกล่าวว่า มันไม่ได้มีความเกี่ยวข้องกัน เพียงแต่คิงกิโดราห์เป็นภาพลักษณ์ที่ทันสมัยของยะมะตะ โนะ โอะโระชิ (八岐の大蛇; Yamata no Orochi) มังกรในเทพปกรณัมของญี่ปุ่น
นอกจากนี้แล้ว คิงกิโดราห์ ยังจะเป็นหนึ่งในไคจูที่ปรากฏบทบาทในก็อตซิลลาฉบับฮอลลีวูดของวอร์เนอร์บราเธอส์ Godzilla: King of the Monsters ที่มีกำหนดฉายในปี ค.ศ. 2019 อันเป็นภาคต่อของ Godzilla ในปี ค.ศ. 2014 โดยมีการกล่าวอ้างถึงในตอนท้ายของ Kong: Skull Island ในปี ค.ศ. 2017 ร่วมกับมอธรา และโรดอน
ไดโพแทสเซียมฟอสเฟต
ไดโพแทสเซียมฟอสเฟต (Dipotassium phosphate, dipotassium hydrogen orthophosphate, potassium phosphate dibasic สูตรเคมี K2HPO4) เป็นเกลือละลายน้ำได้ดี  มักจะใช้เป็นปุ๋ย สารเติมแต่งอาหาร (food additive) และสารบัฟเฟอร์ (buffering agent) เป็นสารต้นผลิตของฟอสฟอรัสและโพแทสเซียม
สารละลายไดโพแทสเซียมฟอสเฟตเกิดขึ้นจากปฏิกิริยาปริมาณสัมพันธ์ (stoichiometric reaction) ของกรดฟอสฟอริก กับโพแทสเซียมไฮดรอกไซด์ คือ
การใช้งาน
มีการใช้ไดโพแทสเซียมฟอสเฟตเป็นสารเติมแต่งอาหารในครีมเทียม ในเครื่องดื่มผงสำหรับชง ในแร่เสริมอาหาร และในแบคทีเรียเพาะเชื้อ (starter culture) ในครีมเทียม มันมีหน้าที่ป้องกันการจับเป็นก้อน
ไดโพแทสเซียมฟอสเฟตใช้ทำสารละลายบัฟเฟอร์ (buffer solution) และใช้ในการผลิต Trypticase soy agar ซึ่งเป็นอาหารเลี้ยงเชื้อแบคทีเรีย
ความปลอดภัย
ไดโพแทสเซียมฟอสเฟตจัดอยู่ในสารประเภท generally recognized as safe (ยอมรับทั่ว ๆ ไปว่าปลอดภัย) โดยองค์การอาหารและยาประเทศสหรัฐอเมริกา
เชิงอรรถและอ้างอิง
ฺ
พ.ศ. 1961
พุทธศักราช 1961 ใกล้เคียงกับ
ตำบลเสม็ด
ตำบลเสม็ด สามารถหมายถึง
มริภา ศิริพูล
มริภา ศิริพูล เป็นนักแสดงหญิงชาวไทย จบการศึกษาจากคณะสังคมสงเคราะห์ศาสตร์ (อินเตอร์) สาขาพัฒนานโยบายเและสังคม มหาวิทยาลัยธรรมศาสตร์ ก้าวเข้าสู่วงการจากการแข่งขันรายการ “The Artists” ซึ่งเป็น 1 ในผู้ชนะรางวัล "Best Performance"
ซีรีส์
ห้อง 408 ตอน Pity Girl ส่งรักทักทายหัวใจยัยขี้ลืม ตอน เดินหน้า / หรือ / ถอยหลัง ตอน เซอร์เวย์
ความเอนเอียงโดยการมองในแง่ดี
ความเอนเอียงโดยการมอง (ความเสี่ยงของตน) ในแง่ดี หรือ ความเอนเอียงโดยสุทรรศนนิยม (optimism bias) หรือเรียกในภาษาอังกฤษว่า unrealistic optimism (การมองในแง่ดีแบบเป็นไปไม่ได้) หรือ comparative optimism (การมองในแง่ดีเชิงเปรียบเทียบ) เป็นความเอนเอียงที่เป็นเหตุให้เราเชื่อว่า  เรามีโอกาสที่จะประสบเหตุการณ์เลวร้ายน้อยกว่าคนอื่น มีองค์ประกอบ 4 อย่างที่ทำให้เกิดความเอนเอียงนี้คือ ความเอนเอียงนี้จะเห็นได้ในสถานการณ์หลายอย่าง ยกตัวอย่างเช่น
แม้ว่าความเอนเอียงนี้อาจจะเกิดขึ้นทั้งในเหตุการณ์เชิงบวก เช่นเชื่อว่าตนเองมีความสำเร็จทางการเงินดีกว่าคนอื่น และทั้งเหตุการณ์เลวร้าย เช่นเชื่อว่าตนมีโอกาสน้อยกว่าที่จะติดเหล้า แต่ว่างานวิจัยและหลักฐานทางวิทยาศาสตร์โดยมากแสดงว่า ความเอนเอียงนี้มีกำลังมากกว่าในเหตุการณ์เลวร้าย ความเอนเอียงนี้มีผลแตกต่างกันในเหตุการณ์เชิงบวกและลบ ความเอนเอียงในเหตุการณ์เชิงบวกมักจะนำไปสู่ความสุขและความมั่นใจ ความเอนเอียงในเหตุการณ์เลวร้ายจะนำไปสู่ความเสี่ยงที่สูงยิ่งขึ้นที่จะประสบกับเหตุการณ์นั้น เช่นการมีพฤติกรรมเสี่ยงและไม่ทำการป้องกัน
การวัด
ความเอนเอียงนี้มักจะวัดโดยตัวกำหนดความเสี่ยงสองอย่าง คือ มีปัญหาหลายอย่างในการวัดค่าสัมบูรณ์เพราะว่ายากมากที่จะกำหนดสถิติความเสี่ยงจริง ๆ ของคน ๆ หนึ่ง ดังนั้น การวัดค่าในงานวิจัยมักจะเป็นแบบเปรียบเทียบ  โดยเปรียบเทียบตนเองกับผู้อื่น  ไม่ว่าจะเป็นการเปรียบเทียบโดยตรงหรือโดยอ้อม การเปรียบเทียบโดยตรงจะถามว่าตนมีโอกาสเสี่ยงในการประสบเหตุการณ์หนึ่ง ๆ น้อยกว่า มากกว่า หรือเท่ากับคนอื่น ๆ ในขณะที่การเปรียบเทียบโดยอ้อมจะเป็นการประเมินทั้งความเสี่ยงของตนในการประสบเหตุการณ์ และความเสี่ยงของคนอื่นในการประสบเหตุการณ์อย่างเดียวกัน
หลังจากที่ได้ค่าประเมินต่าง ๆ นักวิจัยจะกำหนดว่ามีความแตกต่างกันหรือไม่ ระหว่างค่าประเมินความเสี่ยงต่าง ๆ โดยเฉลี่ยของบุคคล เทียบกับค่าประเมินความเสี่ยงเฉลี่ยของบุคคลอื่น (ที่อยู่ในวัยและเพศเดียวกันเป็นต้น) โดยทั่ว ๆ ไปแล้ว ในเหตุการณ์เลวร้าย  ค่าประเมินความเสี่ยงเฉลี่ยของบุคคลจะต่ำกว่าค่าประเมินความเสี่ยงที่ให้กับคนอื่น ซึ่งใช้เป็นหลักฐานว่ามีความเอนเอียงนี้ ความเอนเอียงนี้สามารถกำหนดได้ในระดับกลุ่มเท่านั้น เพราะค่าประเมินเชิงบวกเทียบกับคน ๆ เดียวอาจจะถูกต้องตามความเป็นจริง นอกจากนั้นแล้ว ยังมีปัญหาอื่น ๆ เกี่ยวกับการวัดค่าความเสี่ยง  เพราะว่ายากที่จะกำหนดว่า  ใครมองในแง่ดี  ใครมองถูกต้องตามความเป็นจริง  และใครมองในแง่ร้าย มีงานวิจัยที่เสนอว่า ความเอนเอียงมาจากการประเมินค่าความเสี่ยงของกลุ่มเปรียบเทียบเกินความจริง  ไม่ใช่เป็นการประเมินค่าเสี่ยงของตนต่ำเกินไป
องค์ประกอบ
องค์ประกอบที่นำไปสู่ความเอนเอียงนี้สามารถแยกออกเป็นสี่กลุ่ม คือ ซึ่งจะอธิบายต่อไป
ผลที่พึงประสงค์เมื่อมีการเปรียบเทียบ
ทฤษฎีอธิบายความเอนเอียงประเภทนี้หลายอย่างแสดงว่า เป้าหมาย (goals) และสิ่งที่ต้องการที่จะเห็นเป็นผล (desired outcome) ของบุคคล เป็นเหตุหนึ่งของความเอนเอียง คือ เรามักจะเห็นความเสี่ยงของเราน้อยกว่าคนอื่น เพราะเชื่อว่า เป็นสิ่งที่คนอื่นต้องการจะเห็นในเรา ทฤษฎีเหล่านี้รวมทั้ง
การยกตน
ทฤษฎีการยกตนเสนอว่า การมองในแง่ดีเป็นสิ่งที่น่าพึงใจและทำให้รู้สึกดี  เมื่อคิดว่า สิ่งดี ๆ จะเกิดขึ้น เราสามารถควบคุมความกังวลไม่สบายใจและอารมณ์เชิงลบอื่น ๆ ถ้าเชื่อว่า เราดีกว่าคนอื่น เรามักจะสนใจหาข้อมูลสนับสนุนสิ่งที่เราต้องการให้เกิดขึ้น มากกว่าข้อมูลที่จะแสดงสิ่งที่จะเกิดขึ้นกับเราจริง ๆ ทฤษฎีความเอนเอียงโดยมองในแง่ดีเสนอว่า เราจะพยากรณ์เหตุการณ์ในเชิงบวก  เพราะเป็นสิ่งที่เราหวังให้เกิดขึ้น ซึ่งบอกเป็นนัยด้วยว่า เราอาจจะลดค่าความเสี่ยงของตนเมื่อเทียบกับคนอื่น  เพื่อให้ตนดูดีกว่าคนอื่นโดยเฉลี่ย คือเพราะมีความเสี่ยงน้อยกว่าผู้อื่น ดังนั้นจึงดีกว่าผู้อื่น
การบริหารความประทับใจ
มีงานวิจัยที่เสนออีกด้วยว่า บุคคลที่แสดงตนเองในแง่ร้ายมักจะมีการยอมรับน้อยกว่าจากสังคม ซึ่งเป็นเหตุอย่างหนึ่งที่สนับสนุนการมองในแง่ดีมากเกินไป
ความรู้สึกว่าควบคุมได้
เรามักจะมีความเอนเอียงเช่นนี้มากกว่าเมื่อเชื่อว่า เราสามารถควบคุมเหตุการณ์ในสถานการณ์นั้นมากกว่าคนอื่น ยกตัวอย่างเช่น เรามักจะคิดว่า  เราจะไม่เกิดความบาดเจ็บเพราะอุบัติเหตุรถยนต์ถ้าเราเป็นคนขับ อีกตัวอย่างหนึ่งก็คือ ถ้าเราเชื่อว่า  เรามีระดับความควบคุมสูงในการติดเอดส์ เราก็จะมีโอกาสมากกว่าที่จะเห็นว่า โอกาสเสี่ยงในการติดโรคของเรามีน้อย มีงานวิจัยหลายงานที่เสนอว่า เรายิ่งรู้สึกว่าเรามีความควบคุมสูงเท่าไร  ก็จะมีความเอนเอียงโดยมองในแง่ดีสูงขึ้นเท่านั้น เพราะฉะนั้น ความรู้สึกว่าควบคุมได้เป็นองค์ประกอบที่สำคัญเมื่อประเมินความเสี่ยงของตนเอง  แต่ไม่ใช่เมื่อประเมินความเสี่ยงของคนอื่น
องค์ประกอบมีผลตรงกันข้ามกับความรู้สึกว่าควบคุมได้ก็คือ ประสบการณ์ที่มีมาก่อน นั่นก็คือ ประสบการณ์ที่มีมาก่อนมักจะสัมพันธ์กับความมีความเอนเอียงนี้ในระดับที่ต่ำกว่า ซึ่งงานวิจัยบางงานเสนอว่า มาจากการลดความรู้สึกว่า  สามารถควบคุมเหตุการณ์ได้  หรือว่า  ทำให้ง่ายขึ้นที่จะคิดว่า  ตนมีโอกาสเสี่ยง ประสบการณ์ก่อน ๆ ทำให้คิดได้ว่า เหตุการณ์ต่าง ๆ อาจจะควบคุมได้น้อยกว่าที่เคยเชื่อมาก่อน ๆ
จุดเป้าหมายที่มีอันเดียว
ความยากลำบากอย่างหนึ่งในการแก้ความเอนเอียงนี้ก็คือ เราจะรู้จักตัวเราเองดีกว่าคนอื่น ดังนั้น แม้เราจะคิดถึงตนเองว่าเป็นบุคคลคนหนึ่ง แต่เรากลับคิดถึงผู้อื่นโดยความเป็นกลุ่มบุคคล ซึ่งนำไปสู่การประเมินค่าที่เอนเอียง และความไม่สามารถที่จะทำความเข้าใจอย่างพอเพียงต่อบุคคลที่เปรียบเทียบ  หรือกลุ่มที่เปรียบเทียบ โดยนัยเดียวกัน เมื่อทำการประเมินหรือทำการเปรียบเทียบความเสี่ยงของตนเทียบกับผู้อื่น เราโดยทั่ว ๆ ไปจะไม่ใส่ใจในบุคคลทั่ว ๆ ไป (คนกลาง ๆ โดยเฉลี่ย) แต่จะไปสนใจคนที่ตรงกับความรู้สึกและประสบการณ์ของตนเอง
ความเหินห่างระหว่างบุคคล
อีกอย่าง ความแตกต่างของการประเมินความเสี่ยง  จะขึ้นอยู่กับว่า  บุคคลที่เป็นเป้าหมายเปรียบเทียบ  เหมือนหรือไม่เหมือนกับผู้ที่กำลังทำการเปรียบเทียบ ยิ่งรู้สึกว่าห่างกันมากเท่าไร ค่าประเมินความเสี่ยงก็จะแตกต่างกันมากเท่านั้น แต่ถ้าทำให้ผู้ที่เป็นเป้าหมายเปรียบเทียบใกล้กับผู้เปรียบเทียบมากยิ่งขึ้น ค่าประเมินความเสี่ยงก็จะแตกต่างกันน้อยลง มีหลักฐานอยู่บ้างว่า ความรู้สึกเกี่ยวกับความห่างทางสังคม (social distance) มีผลต่อระดับความเอนเอียงโดยมองในแง่ดี คือ ถ้าเทียบกับบุคคลใน in-group (วงสังคมของตนเอง) ค่าประเมินระหว่างตนกับคนอื่น  จะมีความใกล้เคียงกว่าเมื่อมีการเทียบกับบุคคลอื่นใน outer-group (กลุ่มนอกสังคมของตน) ในงานวิจัยหนึ่ง นักวิจัยจัดการเปลี่ยนแปลงลักษณะทางสังคมของกลุ่มที่เปรียบเทียบ โดยที่ผู้ร่วมการทดลองทำการตัดสินโดยใช้กลุ่มเปรียบเทียบสองกลุ่ม คือ นักเรียนทั่วไปที่มหาวิทยาลัยของตน  และนักเรียนทั่วไปที่อีกมหาวิทยาลัยหนึ่ง ผลงานวิจัยแสดงว่า เราไม่ใช่เพียงแต่ทำการเปรียบเทียบกับกลุ่มที่มีฐานะทางสังคมใกล้กว่าเราก่อนเท่านั้น แต่ความแตกต่างค่าประเมินความเสี่ยงระหว่างเรากับคนในกลุ่มของเราเองน้อยกว่า ค่าประเมินระหว่างเรากับคนในกลุ่มอื่นอีกด้วย
งานวิจัยหลายงานยังพบอีกด้วยว่า เรามีความเอนเอียงโดยมองในแง่ดีเมื่อเปรียบเทียบกับคนอื่นที่ไม่รู้จักดี  ในระดับที่สูงกว่า แต่ความเอนเอียงจะลดลงถ้าผู้เป็นเป้าหมายเปรียบเทียบเป็นคนคุ้นเคย เช่นเพื่อนหรือสมาชิกครอบครัว ซึ่งเป็นเพราะเรามีข้อมูลเกี่ยวกับคนใกล้ตัว แต่ไม่มีข้อมูลเกี่ยวกับคนอื่น
ข้อมูลเกี่ยวกับตนและกับผู้เป็นเป้าหมายเปรียบเทียบ
เรามีข้อมูลเกี่ยวกับตนเองมากกว่าเรามีเกี่ยวกับผู้อื่น ทำให้เราสามารถประเมินค่าความเสี่ยงของเราได้อย่างเฉพาะเจาะจง แต่ทำให้ยากที่จะประเมินความเสี่ยงของผู้อื่นได้ ซึ่งเป็นผลให้เกิดความแตกต่างของความเห็นและข้อสรุปที่มีในเรื่องความเสี่ยงของตนเทียบกับของผู้อื่น ทำให้เกิดความเอนเอียงโดยมองในแง่ดีในระดับที่สูงขึ้น (คือมีความแตกต่างกันของค่าเปรียบเทียบที่มากขึ้น)
ความเอนเอียงเพราะเหมือนมนุษย์
Person-positivity bias (ความเอนเอียงเพราะเหมือนมนุษย์) เป็นความโน้มเอียงที่จะให้คะแนนวัตถุหนึ่งดีกว่าวัตถุอื่น เพราะเหมือนกับมนุษย์มากกว่า โดยทั่วไปแล้ว วัตถุเป้าหมายยิ่งเหมือนกับบุคคลใดบุคคลหนึ่งมากเท่าไร  ก็จะมีความรู้สึกคุ้นเคยกับวัตถุนั้นมากขึ้นเท่านั้น แต่กลุ่มบุคคลกลับเป็นความคิดที่เป็นนามธรรมมากกว่า ทำให้เกิดความคิดเห็นที่ดีได้น้อยกว่า ความเอนเอียงเพราะเหมือนมนุษย์สามารถอธิบายความเอนเอียงโดยมองในแง่ดีได้ว่า เมื่อเราเทียบตนเองกับคนอื่นโดยทั่วไป (คนระดับกลาง ๆ) ไม่ว่าจะเป็นคนเพศเดียวกันหรือคนวัยเดียวกัน ผู้เป็นเป้าหมายเปรียบเทียบกลับดูเหมือนมนุษย์น้อยกว่า เหมือนกับบุคคลน้อยกว่า ซึ่งทำให้เกิดความแตกต่างกันระหว่างตนกับผู้อื่น
ความคิดมีตนเป็นศูนย์กลาง
Egocentric thinking (ความคิดมีตนเป็นศูนย์กลาง) หมายถึงการที่เรารู้ข้อมูลและความเสี่ยงของตนเอง พอที่จะสามารถใช้ในการประเมินและการตัดสินใจ แต่ว่า แม้ว่าเราจะมีข้อมูลมากเกี่ยวกับตนเอง  เรากลับไม่มีข้อมูลเกี่ยวกับผู้อื่น ดังนั้น เมื่อจะทำการตัดสินใจ  เราต้องใช้ข้อมูลอื่นที่เรามี  เช่นข้อมูลเกี่ยวกับกลุ่ม  ใช้เพื่อที่จะเรียนรู้เกี่ยวกับผู้ที่เป็นเป้าหมายมากยิ่งขึ้น นี้อาจจะมีความสัมพันธ์กับความเอนเอียงประเภทนี้ เพราะว่า  แม้ว่าเราจะสามารถใช้ข้อมูลที่มีเกี่ยวกับตน แต่เรากลับมีความยากลำบากในการเข้าใจข้อมูลที่ถูกต้องเกี่ยวกับผู้อื่น ความคิดมีตนเป็นศูนย์กลางเช่นนี้พบได้บ่อยครั้งกว่าในเด็กวัยรุ่นและเด็กมหาวิทยาลัย ที่มักจะคิดถึงตนเองมากกว่าผู้อื่นโดยรวม ๆ
แต่ว่า  มีวิธีหลีกเลี่ยงแนวคิดแบบมีตนเป็นศูนย์กลาง ในงานวิจัยหนึ่ง นักวิจัยให้ผู้ร่วมการทดลองกลุ่มหนึ่งทำรายการองค์ประกอบที่มีอิทธิพลต่อการจะได้ประสบเหตุการณ์ต่าง ๆ แล้วให้อีกกลุ่มหนึ่งอ่านรายการนั้น กลุ่มที่อ่านรายการจะแสดงความเอนเอียงโดยมองในแง่ดีน้อยกว่า ดังนั้น จึงเป็นไปได้ว่า   ความรู้ที่ดีขึ้นเกี่ยวกับคนอื่น  และเกี่ยวกับความรู้สึกผู้อื่นในเรื่องโอกาสเสี่ยง  จะทำกลุ่มเป้าหมายให้เข้ามาใกล้ตัวเรามากยิ่งขึ้น
การประเมินความสามารถในการควบคุมของผู้อื่นต่ำเกินไป
ในทฤษฎีความคิดมีตนเป็นศูนย์กลาง มีความเป็นไปได้ที่เราจะประเมินความสามารถในการควบคุมสถานการณ์ของผู้อื่น (ที่เป็นกลาง ๆ โดยเฉลี่ย) ต่ำเกินไป ซึ่งสามารถอธิบายได้โดย 2 แนว คือ ยกตัวอย่างเช่น คนสูบบุหรี่อาจจะคิดว่า  ตนได้ทำการป้องกันเพื่อที่จะไม่เป็นโรคมะเร็งปอดไว้แล้ว เช่น สูบบุหรี่แค่วันละหนเดียว  หรือใช้ก้นกรอง  และเชื่อว่า  คนอื่นไม่ได้ใช้วิธีการป้องกันเหมือนกันกับตน แต่จริง ๆ แล้ว ก็จะมีคนสูบบุหรี่อื่นมากมายที่ทำการป้องกันอย่างเดียวกันนั่นแหละ
อารมณ์โดยทั่ว ๆ ไป
องค์ประกอบสุดท้ายของความเอนเอียงนี้ก็คืออารมณ์โดยทั่ว ๆ ไป และประสบการณ์ทางอารมณ์ มีงานวิจัยที่แสดงว่า เรามีความเอนเอียงชนิดนี้ในระดับที่ต่ำกว่า  เมื่อกำลังมีอารมณ์เชิงลบ และมีในระดับที่สูงกว่า เมื่อมีอารมณ์เชิงบวก อารมณ์ที่ทำให้เศร้าใจสะท้อนถึงการระลึกถึงเหตุการณ์ที่ไม่ดี ซึ่งเพิ่มความคิดเห็นเชิงลบ ในขณะที่อารมณ์ดีจะโปรโหมตการระลึกถึงเหตุการณ์ดี ๆ และความรู้สึกที่ดี ซึ่งบอกเป็นนัยว่า โดยรวม ๆ แล้ว  อารมณ์ที่ไม่ดี  รวมทั้งภาวะซึมเศร้า มีผลเป็นการเพิ่มค่าประเมินความเสี่ยงของตน ซึ่งทำให้มีความเอนเอียงโดยมองในแง่ดีที่ลดลง นอกจากนั้นแล้ว ความวิตกกังวลยังนำไปสู่ระดับความเอนเอียงนี้ที่ต่ำลง ซึ่งก็สนับสนุนสมมติฐานว่า ประสบการณ์ดี ๆ โดยทั่ว ๆ ไป และทัศนคติที่ดี  จะมีผลเป็นระดับความเอนเอียงนี้ที่สูงขึ้นในการประเมินเหตุการณ์ต่าง ๆ
ผลกระทบของความเอนเอียง
ในทางสุขภาพ ความเอนเอียงนี้มักจะทำให้เราไม่สนใจที่จะกระทำการป้องกันต่าง ๆ เพื่อมีสุขภาพที่ดี ดังนั้น นักวิจัยจึงจำเป็นต้องรู้จักความเอนเอียงนี้  และกระบวนการที่ความเอนเอียงขัดขวางไม่ให้มนุษย์  กระทำการป้องกันในการดำเนินชีวิตในด้านต่าง ๆ ยกตัวอย่างเช่น ผู้ที่ประเมินความเสี่ยงโรคหัวใจของตนเองโดยเปรียบเทียบต่ำเกินไป  จะมีความรู้เกี่ยวกับโรคหัวใจน้อยกว่า และแม้หลังจากอ่านบทความเกี่ยวกับโรค ก็จะยังไม่สนใจในเรื่องความเสี่ยงต่อโรคหัวใจของตน เพราะว่า ความเอนเอียงนี้เป็นองค์ประกอบที่สำคัญในการตัดสินใจ จึงสำคัญที่จะรู้ว่า ความรู้สึกว่าเสี่ยงไม่เสี่ยงเกิดขึ้นได้อย่างไร และว่า อย่างไรจึงจะมีผลเป็นพฤติกรรมที่ส่งเสริมการป้องกันความเสี่ยง ความรู้สึกเสี่ยงมีอิทธิพลที่สำคัญอย่างยิ่งต่อพฤติกรรมส่วนบุคคล เช่นการออกกำลังกาย  ไดเอ็ต และการใช้ครีมกันแดด
อย่างไรก็ดี บททดสอบที่ใช้วัดค่าความเสี่ยงเหล่านี้บ่อยครั้งมีปัญหาทางระเบียบวิธี (methodological problem) คือ คำถามเกี่ยวกับความเสี่ยงที่ไม่มีเงื่อนไข  มีการใช้เหมือนกันทั้งหมด  ในงานวิจัยที่ศึกษาประชากรทั้งหมด  จึงทำให้เกิดปัญหา เช่นถามถึงโอกาสที่การกระทำหนึ่งจะเกิดขึ้น แต่ไม่ได้กำหนดว่ามีผลของการกระทำนั้นหรือไม่ หรือว่า เปรียบเทียบเหตุการณ์จริง ๆ ที่เกิดขึ้น กับเหตุการณ์ที่ไม่ได้เกิดขึ้น ยกตัวอย่างเช่น ในเรื่องของการฉีดวัคซีน  มีการเปรียบเทียบความรู้สึกของคนที่ฉีดและไม่ได้ฉีด ปัญหาอย่างอื่นก็คือ การไม่รู้ความรู้สึกเสี่ยงของบุคคลในเรื่องหนึ่ง ๆ ซึ่งถ้ารู้ก็จะเป็นประโยชน์ในการศึกษาความเอนเอียงโดยมองในแง่ดี และพฤติกรรมที่สามารถใช้ป้องกัน
การแก้ไขและการกำจัด
งานวิจัยหลายงานแสดงว่า ยากมากที่จะกำจัดความเอนเอียงนี้ แต่ว่า ก็มีผู้เชื่อว่า  ความพยายามเพื่อลดความเอนเอียงนี้  จะสนับสนุนให้คนเริ่มพฤติกรรมป้องกันทางสุขภาพ แต่ว่า ก็ยังมีนักวิชาการที่เสนอว่า  ความเอนเอียงนี้ไม่สามารถที่จะลดได้
ในงานวิจัยที่ทดสอบวิธี 4 อย่างเพื่อลดความเอนเอียงนี้ คือ ล้วนแต่เป็นวิธีที่ลดความเอนเอียงได้อย่างไม่แน่นอน แต่ว่า  การเปลี่ยนแปลงสถานการณ์ไปในด้านตรงกับข้าม บ่อยครั้งจะเพิ่มความเอนเอียงขึ้น แม้ว่ามีงานวิจัยที่พยามยามจะลดความเอนเอียงโดยลดความแตกต่างกันจากผู้อื่น อย่างไรก็ดี  โดยองค์รวมแล้ว  ความเอนเอียงก็จะยังหลงเหลืออยู่บ้าง
ถึงแม้ว่างานวิจัยต่าง ๆ จะแสดงว่า ยากที่จะกำจัดความเอนเอียง แต่ก็มีองค์ประกอบบางอย่างที่อาจช่วย ในการลดความแตกต่างของค่าประเมินความเสี่ยงระหว่างตนเองกับกลุ่มเป้าหมายที่มีความเสี่ยง คือ ถ้าทำให้กลุ่มเปรียบเทียบมีความใกล้เคียงกับตน  ความเอนเอียงจะสามารถลดลงได้  ถึงแม้ว่าจะยังไม่หมดสิ้นไป มีงานวิจัยหลายงานที่พบว่า เมื่อให้บุคคลทำการเปรียบเทียบตนเองกับเพื่อนสนิท ก็แทบจะไม่มีความต่างกันระหว่างค่าประเมินโอกาสว่าเหตุการณ์หนึ่ง ๆ จะเกิดขึ้นระหว่างตนกับเพื่อน นอกจากนั้นแล้ว ถ้าประสบเหตุการณ์จริง ๆ ก็จะนำไปสู่การลดระดับความเอนเอียงนี้ คือแม้ว่าจะเฉพาะเจาะจงกับเหตุการณ์ที่ตนประสบเท่านั้น แต่การรู้สิ่งที่ไม่ได้รู้มาก่อน  จะมีผลทำให้เกิดการมองในแง่ดีน้อยลงว่า  เหตุการณ์นั้นจะไม่เกิดขึ้น
นโยบาย แผนงาน และการบริหาร
ความเอนเอียงนี้มีอิทธิพลต่อการตัดสินใจและการพยากรณ์ ทั้งในเรื่องการตั้งนโยบาย การวางแผนงาน และการจัดการบริหาร ยกตัวอย่างเช่น ค่าใช้จ่ายและระยะเวลาการทำงานที่มีการวางแผน  มักจะมีการประเมินต่ำเกินไป  และผลประโยชน์ที่ได้มักจะมีการประเมินสูงเกินไป  เพราะเหตุแห่งความเอนเอียงนี้ คำว่า เหตุผลวิบัติในการวางแผน (planning fallacy) สำหรับปรากฏการณ์เช่นนี้  เป็นคำบัญญัติโดยอะมอส ทเวอร์สกี้  และแดเนียล คาฮ์นะมัน เริ่มมีการสั่งสมหลักฐานเพิ่มขึ้นเรื่อย ๆ ว่า ความเอนเอียงนี้  เป็นความเสี่ยงที่ยิ่งใหญ่ที่สุดอย่างหนึ่งของค่าใช้จ่ายเกินงบประมาณในเมกะโปรเจกต์
ความเอนเอียงโดยการมองในแง่ร้าย
ความเอนเอียงตรงกันข้ามกับความเอนเอียงนี้ก็คือ ความเอนเอียงโดยการมองในแง่ร้าย (pessimism bias) ซึ่งเป็นปรากฏการณ์ที่เราประเมินโอกาสที่เหตุการณ์เลวร้ายจะเกิดขึ้นกับเรามากเกินไป โดยเปรียบเทียบกับความเอนเอียงโดยการมองในแง่ดี ความแตกต่างก็คือ  เรามีความวิตกกังวลกับเรื่องที่มีโอกาสน้อยที่จะเกิดขึ้นในอนาคต
ผู้มีภาวะซึมเศร้ามีโอกาสสูงที่จะมีความเอนเอียงโดยการมองในแง่ร้าย ซึ่งเป็นไปได้ว่า เป็นเพราะโดยทั่ว ๆ ไป คนซึมเศร้าจะมีความคิดเชิงลบ มีงานสำรวจหลายงานที่พบว่า ผู้สูบบุหรี่ประเมินความเสี่ยงต่อโรคหัวใจโดยมีความเอนเอียงโดยมองในแง่ร้ายเล็กน้อย  แต่ว่า  เอกสารการตีพิมพ์โดยองค์รวมแสดงผลที่ยังไม่ชัดเจน
พายุ (แก้ความกำกวม)
พายุ อาจหมายถึง
ดอล์ฟ ซิกก์เลอร์
นิโคลัส ทีโอดอร์ เนเมท (Nicholas Theodore Nemeth; 27 กรกฎาคม ค.ศ. 1980) เป็นนักมวยปล้ำอาชีพชาวอเมริกันที่เซ็นสัญญากับ WWE รู้จักในนาม ดอล์ฟ ซิกก์เลอร์ (Dolph Ziggler) เป็นแชมป์ NXT, แชมป์โลกเฮฟวี่เวท, แชมป์อินเตอร์คอนติเนนทัล, แชมป์ยูเอส, แชมป์แท็กทีม WWE, และมันนีอินเดอะแบงก์ (2012) นอกจากนี้ยังเป็นผู้เหลือรอดคนสุดท้ายในเซอร์ไวเวอร์ ซีรีส์ถึงสองครั้งในปี 2012 และ 2014
ชีวิตวัยเยาว์
เขาเกิดในคลีฟแลนด์, รัฐโอไฮโอ เขาบอกว่าเขามีเชื้อสายฮังการี เขาเข้าเรียนที่โรงเรียนมัธยมเซนต์เอ็ดเวิร์ดในเลกวูด, โอไฮโอ ซึ่งเขาเป็นนักมวยปล้ำสมัครเล่นและมีสถิติจับกด 82 ครั้งซึ่งมากที่สุดในอาชีพกับโรงเรียน ที่เซนต์เอ็ดเวิร์ดเขาเป็นเพื่อนร่วมทีมกับ Gray Maynard และ Andy Hrovat ในช่วงเวลาที่อยู่เซนต์เอ็ดเวิร์ด, ทีมมวยปล้ำชนะการแข่งขันชิงแชมป์แห่งชาติสองครั้ง
เขาเป็นนักมวยปล้ำวิทยาลัยที่มหาวิทยาลัยเคนต์สเตตซึ่งเขาได้รับการบันทึกสำหรับชัยชนะมากที่สุดในประวัติศาสตร์ของทีม ประวัติของเขาทำไปได้ในปี 2006; 2010 ขณะที่เขาได้รับชัยชนะอยู่สองครั้งในอาชีพที่เคนต์สเตต ในอาชีพเป็นผู้ชนะ 121 ระหว่าง 2000 และ 2003
เขาชนะการชิงแชมป์ในสามปีติดต่อกัน เขาเป็นแชมป์ All-Mid-American Conference สามครั้ง ชนะการแข่งขัน 165 lb ในปี 2000, 2002 และ 2003 2010 ขณะที่เขาเป็นนักมวยปล้ำจากมหาวิทยาลัยเคนต์สเตตที่ได้รับสามรางวัลมวยปล้ำสมัครเล่น
มวยปล้ำอาชีพ
เขาเริ่มต้นการปล้ำในสมาคมเล็กๆ ก่อนจะย้ายมายัง OVW ค่ายพัฒนาทักษะของ WWE ในช่วงปี 2004 ก่อนจะทำผลงานได้น่าประทับใจ และเปิดตัวในรอว์เป็นครั้งแรกด้วยการรับบทเป็นเด็กยกถุงกอล์ฟของชาโว เกร์เรโรที่ตอนนั้นพลิกบทมาเป็นเคร์วิน ไวท์ ทว่าบทบาทนี้ใช้ได้ไม่นานนักก็ต้องถูกยกเลิก เพราะการเสียชีวิตกระทันหันของเอ็ดดี เกร์เรโร ทำให้ชาโวต้องยกเลิกบทบาทนี้ทันที ก่อนที่เขาจะถูกส่งกลับ OVW เพื่อหาบทบาทใหม่ ในปี 2006 WWE ได้ตั้งกลุ่มเชียร์ลีดเดอร์จอมแสบที่นำโดยบรรดาดาวรุ่งของ OVW ในชื่อสปีริตสควอดและยังเป็นแชมป์โลกแท็กทีมร่วมกันทั้ง5คน แต่ภายหลังเขาได้ให้สัมภาษณ์ว่าเป็นหนึ่งในกลุ่มมวยปล้ำที่ไร้สาระที่สุดและเป็นแผลใจของเขาเองไม่ใช่น้อยที่ต้องมาอยู่ในกลุ่มนี้ แถมเมื่อแยกกลุ่มออกไปก็ไม่มีใครโดดเด่นหรือโด่งดังเลย เขาจึงต้องกลับค่ายทักษะเพื่อหาบทบาทใหม่อีกครั้ง จนกระทั่งได้บทบาทดาวรุ่งจอมแสบดอล์ฟ ซิกก์เลอร์ ถึงจะเริ่มมีชื่อเสียงบ้าง แต่ก็ไม่วายเป็นจ็อบเบอร์ที่ไม่มีใครสนใจ เป็นช่วงเวลาไต่เต้าของเขาอย่างแท้จริง แม้ว่าจะมีบรรดารุ่นพี่หลายคนหนุนหลังก็ตาม แต่ชะตาของเขานั้นนับได้ว่าต้องปากกัดตีนถีบซึ่งกว่าจะได้มีบทบาทจริงๆก็ปาไปในปี 2008 ทีเดียว
ในช่วงปี 2010 เขาได้มีบทบาทเป็นแฟนกับวิกกี เกร์เรโรและคว้าแชมป์อินเตอร์คอนติเนนทัลจากโคฟี คิงส์ตันได้สำเร็จ หลังจากเสียแชมป์อินเตอร์ให้โคฟี คืนเดียวกันได้ชนะ 4 เส้าเป็นผู้ท้าชิงแชมป์โลกเฮฟวี่เวทกับเอดจ์ ในสแมคดาวน์ 18 กุมภาพันธ์วิกกีได้ประกาศไล่เอดจ์ออกและมอบแชมป์โลกให้ซิกก์เลอร์เป็นสมัยแรก แต่ทีโอดอร์ ลองได้จ้างเอดจ์กลับมา และให้ป้องกันแชมป์กับเอดจ์และเสียแชมป์ทันที หลังจากครองได้เพียงแค่ 11 นาที 23 วินาที ก่อนจะโดนทีโอดอร์ ลองไล่ออก ซิกก์เลอร์ได้ย้ายมาสังกัดรอว์ และได้แชมป์ยูเอสสมัยแรกจากโคฟีในแคปิเทล พูนิชเมนท์ ในทีแอลซี (2011)เสียแชมป์ให้แซค ไรเดอร์ ในรอยัลรัมเบิล (2012)ได้ชิงแชมป์แชมป์ WWEกับซีเอ็ม พังก์โดยมีจอห์น โลรีนายติสเป็นกรรมการพิเศษแต่ไม่ได้แชมป์ คืนเดียวกันได้ร่วมรอยัลรัมเบิลเป็นลำดับที่18 แต่ไม่ชนะ ในเรสเซิลเมเนีย ครั้งที่ 28ได้ร่วมทีมของจอห์น โลรีนายติสเอาชนะทีมของทีโอดอร์ ลองได้แบบแท็กทีม 12 คน ในโนเวย์เอาท์ (2012)ไม่สามารถคว้าแชมป์โลกเฮฟวี่เวทจากเชมัสได้ ซิกก์เลอร์ได้คว้ากระเป๋าสิทธิ์มันนีอินเดอะแบงก์ (2012)ชิงแชมป์โลกเฮฟวี่เวทเวลาไหนก็ได้เพียง 1 ครั้ง คืนเดียวกันจะใช้สิทธิ์กับเชมัส แต่ยังไม่ทันได้ใช้ก็โดนเชมัสถีบหน้าไปเต็มๆ ต่อมาได้เปิดศึกกับคริส เจริโค และมีแมตช์เจอกันในซัมเมอร์สแลม (2012)ซึ่งซิกก์เลอร์แพ้ ในรอว์คืนถัดมาก็สามารถชนะเจริโคไปได้ในการเดิมพันสัญญากับกระเป๋า MITB ส่งผลให้เจริโคถูกยกเลิกสัญญาออกจาก WWE
ในทีแอลซี (2012)ชนะจอห์น ซีนาแบบไต่บันไดป้องกันกระเป๋า MITB ได้สำเร็จโดยความช่วยเหลือจากเอเจ ลี หลังจากแยกทางกับวิกกีก็ได้รับบทเป็นแฟนใหม่ของเอเจโดยมีบิ๊กอีเป็นบอดี้การ์ด ในเรสเซิลเมเนีย ครั้งที่ 29จับคู่กับบิ๊กอีแพ้ชิงแชมป์แท็กทีมกับทีมเฮลโน(เคนและแดเนียล ไบรอัน) ในรอว์คืนต่อมาได้ใช้สิทธิ์กระเป๋าคว้าแชมป์โลกเฮฟวี่เวทสมัยที่2จากอัลเบร์โต เดล รีโอ ก่อนเสียคืนในเพย์แบ็ค (2013) จากนั้นซิกก์เลอร์ได้พลิกบทเป็นฝ่ายธรรมะสลับกับเดล รีโอที่เป็นฝ่ายอธรรม และก็ตามราวีเดล รีโอตลอดทั้งเดือนจนได้รีแมตช์ชิงในมันนีอินเดอะแบงก์ (2013)แต่ระหว่างปล้ำเอเจขึ้นมาเอาเข็มขัดฟาดเดล รีโอบนเวที ทำให้ซิกก์เลอร์แพ้ฟาวล์ไม่ได้แชมป์ คืนต่อมาได้บอกเลิกกับเอเจก่อนขึ้นปล้ำชิงแชมป์กับเดล รีโออีกครั้ง แต่เอเจได้แอบสั่นระฆังทำให้เสียสมาธิจนแพ้ หลังแมตช์เอเจขึ้นมาทะเลาะกับซิกก์เลอร์บนเวทีแล้วบิ๊กอีก็เข้ามาอัดซิกก์เลอร์จากด้านหลังและใส่บิ๊กเอนดิ้ง เอเจจูบซิกก์เลอร์เป็นครั้งสุดท้ายก่อนเดินไปพร้อมกับบิ๊กอี สัปดาห์ต่อมาได้มีแมตช์กับบิ๊กอี สู้กันได้ไม่นานเอเจก็ขึ้นมารัดคอซิกก์เลอร์จากนั้นก็ตบ ข่วน จิกผม แต่ซิกก์เลอร์ก็หนีไปได้ สัปดาห์ต่อมาก็ได้รีแมตช์กับบิ๊กอีโดยเคทลินออกมาเล่นงานเอเจจนหนีขึ้นเวที ซิกก์เลอร์พยายามเข้าไปห้ามจนเสียสมาธิแพ้ ในซัมเมอร์สแลม (2013)จับคู่เคทลินเอาชนะเอเจและบิ๊กอีแบบแท็กทีมผสมเป็นการจบเรื่องราว